Ιωάννης Μπωσάμπ, 1ος βαρόνος Μπωσάμπ του Γουόρικ

Ο Ναύαρχος τού Στόλου Ιωάννης Πάβελεϋ ντε Μπωσάμπ, 1ος βαρόνος τού Γουόρικ, Ιππότης τής Περικνημίδος (π. 1316 – 2 Δεκεμβρίου 1360) ήταν ο τρίτος γιος τού Γκυ Α΄ ντε Μπωσάμπ 10ου κόμη τού Γουόρικ, και αδελφός τού Θωμά Α΄ ντε Μπωσάμπ 11ου κόμη τού Γουόρικ, με τον οποίο έγινε ιδρυτής και 10ος Ιππότης τού Τάγματος τής Περικνημίδος το 1348.  

 Ο βίος του 
Ο Ιωάννης ντε Μπωσάμπ γεννήθηκε στο Γουόρικ τής Αγγλίας, κάποια στιγμή μεταξύ 1307 και 1316. Οι γονείς του ήταν ο Γκυ ντε Μπωσάμπ, κόμης τού Γουόρικ (1272–1315, Γουόρικ) και η Άλις ντε Τόενι, μετέπειτα κόμισσα τού Γουόρικ, η οποία απέκτησε επτά παιδιά, συμπεριλαμβανομένου τού Ιωάννη. Προς το τέλος τής ζωής του διέμενε στην ενορία τού Αγίου Ανδρέα, κοντά στο κάστρο τού Μπέιναρντ, στην πόλη τού Λονδίνου. Κληροδότησε το σπίτι του στον βασιλιά, ο οποίος το μετέτρεψε για να χρησιμοποιηθεί ως η μεγάλη του ιματιοθήκη. Άγαμος, απεβίωσε χωρίς απογόνους, και η βαρονία του έληξε. Τα λείψανά του ενταφιάστηκαν ανάμεσα σε δύο πυλώνες, μπροστά στην εικόνα τής Παναγίας, στη νότια πλευρά τού κυρίως ναού τού παλαιού καθεδρικού ναού τού Αγίου Παύλου, όπου υπήρχε ένα μνημείο στη μνήμη του, λανθασμένα γνωστό αργότερα ως Τάφος τού δούκα Χάμφρεϊ, λόγω τής εσφαλμένης πεποίθησης ότι ήταν ο τάφος τού Χάμφρεϊ τού Λάνκαστερ 1ου δούκα τού Γκλόστερ. Ο τάφος και το μνημείο καταστράφηκαν μαζί με τον παλαιό καθεδρικό ναό στη Μεγάλη Πυρκαγιά τού Λονδίνου το 1666. Ένα σύγχρονο μνημείο στην κρύπτη αναφέρει τον Μπωσάμπ ως έναν από τούς σημαντικούς τάφους, που χάθηκαν.

 Πρώιμη ναυτική σταδιοδρομία 
αριστερά|μικρογραφία|200εσ|Ο Ιωάννης ντε Μπωσάμπ, Ιππότης τής Περικνημίδος. Επιδεικνύει το οικόσημο των Μπωσάμπ στη χλαμύδα του.

Συνόδευσε τον βασιλιά Εδουάρδο Γ΄ στη Φλάνδρα το 1338, συμμετείχε στη σειρά στο Μπουιρονφόσε το 1339, και μοιράστηκε τη δόξα τής μεγάλης ναυτικής νίκης στα ανοιχτά τού Σλούις το 1340. Μετέφερε το βασιλικό λάβαρο στη Μάχη τού Κρεσύ το 1346, και ήταν παρών στην πολιορκία και την παράδοση τού Καλαί, τής οποίας πόλης διορίστηκε διοικητής το 1348, θέση που διατήρησε για δύο χρόνια πριν από τον πρώτο διορισμό του σε ανώτερο διοικητικό ρόλο. 

 Ανώτερη διοίκηση 
δεξιά|μικρογραφία|150εσ|Οικόσημο τού σερ Ιωάννη ντε Μπωσάμπ, 1ου βαρόνου Μπωσάμπ, Ιππότη τής Περικνημίδος: ο θυρεός των Μπωσάμπ με ένα μαύρο αστέρι για διαφορά. Γύρω η μπλε ζώνη τού Τάγματος τής Περικνημίδος.
Το 1350 διορίστηκε Ναύαρχος τού "Στόλου έξω από το Καλαί", γνωστού και ως "Νότιου Στόλου".  Πέντε χρόνια αργότερα, στις 5 Μαρτίου 1355, τού ανατέθηκε η διοίκηση τού Δυτικού Στόλου τής Θάλασσας, μία θέση που κατείχε μέχρι την 1η Μαρτίου 1356.  Διορίστηκε «Ναύαρχος τού Νότιου, Βόρειου και Δυτικού Στόλου τού βασιλιά» στις 18 Ιουλίου 1360. Ο διορισμός έδωσε τη διοίκηση τού αγγλικού ναυτικού σε ένα άτομο για πρώτη φορά. Η θέση εξελίχθηκε στη θέση τού Ναυάρχου τού Στόλου. Κατείχε επίσης τις θέσεις τού κοντόσταυλου τού Πύργου τού Λονδίνου και τού Φύλακα των Πέντε Λιμένων. Ονομάστηκε στο Κοινοβούλιο ως βαρόνος το 1350. 

 Επιτάφιο μνημείο στον Καθεδρικό Ναό του Αγίου Παύλου 
Ο τάφος του σε σχήμα κιβωτίου και το ξαπλωμένο ομοίωμά του βρίσκονταν δίπλα στη 10η κολόνα στο δυτικό άκρο τού παλαιού καθεδρικού ναού τού Αγίου Παύλου  και σχεδιάστηκε το 1658 από τον Βέντσεσλας Χόλλαρ, 8 χρόνια πριν από την καταστροφή του στην πυρκαγιά τού Λονδίνου. Ένα χαρακτικό του δημοσιεύτηκε στο έργο τού William Dugdale τού 1658 «Ιστορία τού καθεδρικού ναού τού Αγίου Παύλου», και αναφέρει ότι το μνημείο βρισκόταν inter ecclesiae navim et alam australem («ανάμεσα στον κυρίως ναό και το νότιο κλίτος»).

Πρόγονοι

 Αναφορές 

 Πηγές 
 Αρχεία, Εθνικό Θέατρο. (2017). "Πρόγονοι Τραφάλγκαρ, Γλωσσάρι". nationalarchives.gov.uk. Εθνικά Αρχεία. Λονδίνο. Αγγλία
 Bothwell, James (2004). Ο Εδουάρδος Γ΄ και η αγγλική ευγενία: Βασιλική προστασία, κοινωνική κινητικότητα και πολιτικός έλεγχος στην Αγγλία του δέκατου τέταρτου αιώνα. Boydell Press. ISBN 9781843830474 .
 Harari, Yuval Noah (2007). "For a Sack-full of Gold Écus: Calais 1350". In Harari, Yuval Noah (ed.). Special Operations in the Age of Chivalry 1100–1550. Woodbridge, Suffolk: Boydell Press. pp. 109–124. ISBN 978-1843832928.
 Χαουμπράκεν, Ιάκωβος. Θόυρας, Πολ ντε Ραπέν. Βερτού, Τζορτζ. (1747). Η Ιστορία της Αγγλίας, Κατάλογος Ναυάρχων της Αγγλίας (1224–1745). Αγγλία. Κνάπτον. Π και Τζ.
 Mangone, Gerard J. (1997). Δίκαιο του Ναυαρχείου των Ηνωμένων Πολιτειών. Λάιντεν, Ολλανδία: Εκδόσεις Martinus Nijhoff. ISBN 9041104178 .
 Shaw, Wm. A. (1971). The Knights of England: A Complete Record from the Earliest Time to the Present Day of the Knights of All the Orders of Chivalry in England, Scotland, and Ireland, and of the Knights Bachelors. Baltimore: Genealogical Publishing Company. OCLC 247620448.

Κατηγορία:Οικογένεια ντε Μπωσάμπ